cyanic-selkie/wikianc huggingface dataset:
Ιτάλια Βίβα
Ίδρυση
Ο Νικόλα Ντάντι, ο πρώτος ευρωβουλευτής του Ιτάλια Βίβα, έχει ενταχθεί στην ομάδα Ανανεώστε την Ευρώπη. Ο Σάντρο Γκόζι, ο πρώην υφυπουργός Ευρωπαϊκών Υποθέσεων στην κυβέρνηση του Ρέντζι και μέλος του Ιτάλια Βίβα, συμμετείχε στις Γαλλικές εκλογές για το Ευρωπαϊκό Κοινοβούλιο του 2019 με το κόμμα Η Δημοκρατία Εν Κινήσει! του Μακρόν, και κερδίζοντας μία έδρα έγινε ο δεύτερος ευρωβουλευτής του Ιτάλια Βίβα.
Πολιτική ιδεολογία
Το Ιτάλια Βίβα θεωρείται ως ένα φιλελεύθερο και "ρεφορμιστικό" κόμμα. Το καταστατικό με τις Αξίες του κόμματος είναι εμπνευσμένο από τις δημοκρατικές και αντιφασιστικές αξίες που εκφράζονται στο Σύνταγμα της Ιταλίας, στον Χάρτη των Θεμελιωδών Δικαιωμάτων της Ευρωπαϊκής Ένωσης και στην Οικουμενική Διακήρυξη για τα Ανθρώπινα Δικαιώματα. Υποστηρίζει την ισότητα των φύλων, την αλληλεγγύη, την ελευθερία του λόγου και του τύπου, την διάθεση αλλαγής, την καινοτομία, την ειρήνη και τον διάλογο, την εργασία, την ασφάλεια, την προστασία του περιβάλλοντος και της πολιτιστικής κληρονομιάς. Καταπολεμά τις ανισότητες και όλες τις μορφές διακρίσεων, τον προστατευτισμό και τον σουβερκενισμό, το οργανωμένο έγκλημα και τη διαφθορά, την τρομοκρατία, τα αίτια που προκαλούν μοναξιά, περιθωριοποίηση και φοβίες. Τονίζει την σημασία της Ιταλικής και Ευρωπαϊκής υπερηφάνιας, της Ευρωπαϊκής ολοκλήρωσης και της παγκοσμιοποίησης, της αντιπροσωπευτικής, αποφασιστικής και διάφανης δημοκρατίας, της βιομηχανικής ανάπτυξης και των μεταρρυθμίσεων που εγγυώνται ένα μέλλον για όλους.
Ο Ρέντσι περιέγραψε το κίνημά του ως «ένα νέο σπίτι, νεανικό, καινοτόμο και φεμινιστικό, από όπου ξεκινούν νέες ιδέες για την Ιταλία και την Ευρώπη». Όπως δήλωσε, το Ιτάλια Βίβα μπορεί να συγκριθεί με το "Η Δημοκρατία Εν Κινήσει" του Εμανουέλ Μακρόν.
Παραπομπές
Κατηγορία:Ιταλικά πολιτικά κόμματα Κατηγορία:Φιλελεύθερα κόμματα στην Ιταλία
Αυστριακό σελίνι
Το σελίνι (γερμ. Schilling) ήταν από το 1925 μέχρι το 1999 το νόμισμα της Αυστρίας. Κατόπιν αντικαταστάθηκε από το ευρώ με ισοτιμία €1 = 13,7603 σελίνια. Παρέμεινε σε κυκλοφορία στην Αυστρία, ως υποδιαίρεση του ευρώ και ως μέσο πληρωμής, μέχρι την εισαγωγή των τραπεζογραμματίων και των κερμάτων του κοινού ευρωπαϊκού νομίσματος το 2002. Διαιρούνταν σε 100 γρόσια (γερμ. Groschen).
Ο κωδικός ISO 4217 για το σελίνι ήταν το ATS.
Ιστορία
Το σελίνι αντικατέστησε την αυστριακή κορόνα σε αναλογία 1:10.000 την 1η Μαρτίου 1925. Το 1938, με το Άνσλους, την προσάρτηση της Αυστρίας από τη Ναζιστική Γερμανία, αντικαταστάθηκε από το γερμανικό μάρκο (το Reichsmark), σε αναλογία 1:1,5 και επανεισήχθη από τη Δεύτερη Αυστριακή Δημοκρατία αμέσως μετά τον Δεύτερο Παγκόσμιο Πόλεμο (30 Νοεμβρίου 1945). Η αναλογία αντικατάστασης του Reichsmark ήταν 1:1, αλλά με όριο τα 150 σελίνια ανά άτομο. Η τελική αντικατάσταση έγινε το 1947, οπότε και εισήχθη το «νέο» σελίνι. Το νόμισμα αυτό σταθεροποιήθηκε απόλυτα τη δεκαετία του 1950 και συνδέθηκε με το αμερικανικό δολάριο σε αναλογία $1 = 26 σελίνια. Μετά την κατάρρευση του συστήματος ισοτιμιών Bretton Woods το 1971, το σελίνι συνδέθηκε με ένα "καλάθι" νομισμάτων, και από τον Ιούλιο του 1976 με το γερμανικό μάρκο.
Το σελίνι έχει πάψει να είναι μέσο πληρωμής από την 1η Μαρτίου 2002. Ανταλλάσσεται όμως με ευρώ από την Αυστριακή Εθνική Τράπεζα, χωρίς ημερομηνία λήξης.
Εξωτερικοί σύνδεσμοι
Κατηγορία:Νομίσματα της Αυστρίας Σελίνι Σελίνι Κατηγορία:Νομίσματα που αντικατέστησε το Ευρώ
Channel 9
Το Channel 9 ήταν ελληνικό ιδιωτικό τηλεοπτικό κανάλι περιφερειακής εμβέλειας. Οι εγκαταστάσεις του βρίσκονταν στην περιοχή του σχολικού συγκροτήματος Γκράβας (Σκιάθου 147 και Σκόκου). Παρά τη δηλωθείσα φυσιογνωμία του ως ενημερωτικό, η πλειοψηφία του προγράμματος αποτελούνταν από τις αρχές της δεκαετίας του 2010 από εκπομπές τηλεπωλήσεων και από το 2015 από λίγες εκπομπές και δελτία ειδήσεων τις πρωινές και βραδινές ώρες, με αποτέλεσμα να χαρακτηριστεί ως «κανάλι ζόμπι».
Ο σταθμός αγοράστηκε το Σεπτέμβριο του 2022 από τον Διονύση Παναγιωτάκη, και τα μεσάνυχτα της 1ης Νοεμβρίου, έπαψε να λειτουργεί και ξεκίνησε στη θέση του να μεταδίδεται το One Channel, με το οποίο ο πλέον προκάτοχός του είχε συνεργασία, αξιοποιώντας και επισήμως μετά από πολλά χρόνια την ενημερωτικού χαρακτήρα άδεια του καναλιού.
Ο σταθμός έπαψε τη λειτουργία της ιστοσελίδας του στο www.channel9.gr δείχνοντας μια κάρτα με ένα ανθρωπάκι και την επιγραφή "Under Construction (Υπό κατασκευή)". Άγνωστο παραμένει αν τίθεται προσπάθεια επαναλειτουργίας του καναλιού αυτή τη φορά μέσω Διαδικτύου (όπως συνέβη με το PLP που αντικαταστάθηκε από το νέο Patra TV στις 17 Νοεμβρίου 2022 και στην εκπομπή Zougla η οποία εδώ και αρκετά χρόνια αντικαταστάθηκε από το διαδικτυακό ομώνυμο και ομόσταβλο κανάλι) ή αν τέθηκε οριστικά εκτός λειτουργίας με σκοπό να πουληθεί το domain σε τρίτους ή να γίνει μεταφορά αυτού στην ιστοσελίδα του One Channel.
Ιστορικό
Ο σταθμός ξεκίνησε να λειτουργεί το 1992 ως Τηλετώρα, από τον αείμνηστο δημοσιογράφο και εκδότη της Ελεύθερης Ώρας Γρηγόρη Μιχαλόπουλο ο οποίος είχε δικές του εκπομπές (Αφύλακτη Διάβαση και Σε Εθνική Ευθεία) για εννιά χρόνια και είχε διαθεσιμότητα σε Αττική, Εύβοια, Βοιωτία, Κέα, Άνδρο και Κορινθία, ενώ παράλληλα εξέπεμπε σε πολλές περιοχές της Ελλάδας.
Τον Ιανουάριο του 2000 ο σταθμός εξαγοράστηκε από τον τότε νεοφερμένο ιδιοκτήτη του Alpha TV Στάθη Τσοτσορό, και μετονομάστηκε σε POLIS τηλεόραση ή απλά POLIS. Ο Γρηγόρης Μιχαλόπουλος έγινε ο αντιπρόεδρος του σταθμού, ενώ τα παιδιά του έφεραν προηγουμένως ως μέτοχοι του σταθμού. Ο ομώνυμος αδελφικός ραδιοφωνικός σταθμός, με έμφαση σε ελληνικά και έντεχνα τραγούδια, ξεκίνησε να εκπέμπει τον Σεπτέμβριο της προηγουμένης χρονιάς ως η συνέχεια του Ελλάδα 88,5 (τωρινό Kids Radio 88.6).
Μαυρίκιος της Σαξονίας-Τσάιτς
Ο Μαυρίκιος, γερμ. Moritz (28 Μαρτίου 1619 - 4 Δεκεμβρίου 1681) από τον Οίκο των Βέττιν ήταν δούκας της Σαξονίας-Τσάιτς (1657-1681).
Channel 9
Ιστορικό
Το 2003 ο σταθμός μετονομάστηκε σε TV Cosmopolis ή απλά TVC και το επόμενο έτος άλλαξε ιδιοκτησία, ενώ το καλοκαίρι του 2005, ο σταθμός, έναντι περίπου 5 εκατομμυρίων ευρώ, μεταβιβάστηκε στον επιχειρηματία Δημήτρη Κοντομηνά, και προσωρινά του δόθηκε για δεύτερη φορά η ονομασία POLIS.
Μαυρίκιος της Σαξονίας-Τσάιτς
Βιογραφία
Ήταν ο τέταρτος γιος του Ιωάννη Γεωργίου Α΄, εκλέκτορα της Σαξονίας και της Μαγδαληνής Σίβυλλας των Χοεντσόλερν, κόρης του Αλβέρτου Φρειδερίκου, δούκα της Πρωσίας.
Πρώτη σύζυγός του ήταν η Σοφία Χέντβιχ, της οποίας η αδελφή Χριστιανή παντρεύτηκε τον αδελφό του Χριστιανό Α΄.
Channel 9
Ιστορικό
Στις 11 Οκτωβρίου του ίδιου έτους, μια πυρκαγιά κατέστρεψε σχεδόν ολοκληρωτικά τις παλιές εγκαταστάσεις του πρώην αδελφικού Alpha TV στην οδό Παύλου Μελά 26 στην περιοχή του Ρέντη εκεί όπου μεταφέρθηκε το κανάλι καθώς επίσης και αρκετό αρχειακό υλικό. Η προγραμματισμένη για τα τέλη του μηνός πρεμιέρα του καινούργιου προγράμματος αναβλήθηκε, με το ήδη υπάρχον πρόγραμμά του να εκπέμπει από τις άλλες εγκαταστάσεις του Alpha στην Κάντζα.
Μαυρίκιος της Σαξονίας-Τσάιτς
Οικογένεια
Νυμφεύτηκε πρώτα το 1650 τη Σοφία Χέντβιχ, κόρη του Φιλίππου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ και είχε:
Το 1652 απεβίωσε η Σοφία Χέντβιχ και ο Μαυρίκιος έκανε δεύτερο γάμο το 1656 με τη Δωροθέα Μαρία των Βέττιν, κόρη του Γουλιέλμου, δούκα της Σαξονίας-Βαϊμάρης και είχε τέκνα:
Channel 9
Ιστορικό
Τελικά, ο σταθμός με την ονομασία Channel 9 πρωτοεξέπεμψε από τα στούντιο στον Ρέντη τον Δεκέμβριο με το στήσιμο να αναλαμβάνει ο Νίκος Ευαγγελάτος ο οποίος παρουσίαζε παράλληλα στον Alpha TV την εκπομπή Αποδείξεις. Αξιοσημείωτη ήταν η μονιμοποίηση των τότε καινούργιων σημάτων του, σε αντίθεση με τους περισσότερους εθνικούς και περιφερειακούς σταθμούς.
Μαυρίκιος της Σαξονίας-Τσάιτς
Οικογένεια
Το 1675 απεβίωσε η Δωροθέα Μαρία και το 1676 ο Μαυρίκιος έκανε τρίτο γάμο, με τη Σοφία Ελισάβετ, κόρη του Φιλίππου Λουδοβίκου, δούκα του Σλέσβιχ-Χόλσταϊν-Σόντερμπουργκ-Βίζενμπουργκ
Αναφορές
Κατηγορία:Οίκος των Βέττιν
Channel 9
Ιστορικό
Τον Σεπτέμβριο του 2010, αναμορφώθηκε το πρόγραμμα του σταθμού με έμφαση σε εκπομπές οικονομικού περιεχομένου, ενώ στις 20 του μηνός, ο ραδιοφωνικός σταθμός Θέμα 98.9 μετονομάστηκε σε Ράδιο Εννέα (νυν Alpha 98.9), ως αδελφικός του Nine.
Την περίοδο 2007-2014, υπήρχαν φήμες ότι διάφορα ονόματα επιχειρηματιών και δημοσιογράφων θα αναλάμβαναν το κανάλι όπως της Γιάννας Αγγελοπούλου, του πλέον αειμνήστου Θέμου Αναστασιάδη, του Βίκτωρα Ρέστη  (ο οποίος τελικά το 2010 αγόρασε το τότε Local TV, το οποίο μετέτρεψε σε Nickelodeon Greece), του Μάκη Τριανταφυλλόπουλου, του Κώστα Χαρδαβέλλα,  του Ιβάν Σαββίδη (ο οποίος τελικά το 2017 αγόρασε το εθνικής εμβέλειας Epsilon TV, το οποίο μετέτρεψε σε Open TV) και του Γιάννη Αλαφούζου, χωρίς ο σταθμός να αλλάζει χέρια,  λόγω των υπερβολικών χρεών που είχε.
Στα τέλη του 2016, η αξιοποίηση του Channel 9 για την αναμετάδοση των προγραμμάτων του Alpha TV αναφέρθηκε ως ένα πιθανό σενάριο, λόγω του αποκλεισμού του τελευταίου από τον διαγωνισμό της Γενικής Γραμματείας Ενημέρωσης και Επικοινωνίας για τις τέσσερις πανελλαδικές άδειες. Ο Alpha TV τελικά δεν έπαψε τη μετάδοση του, λόγω απόφασης του Συμβουλίου της Επικρατείας, με την οποία ο νόμος για τις άδειες κηρύχθηκε αντισυνταγματικός. Ωστόσο, μετέδιδε για αρκετό διάστημα, προγράμματα του πανελλαδικού καναλιού έως το 2018 που άλλαξε σταδιακά ιδιοκτησία και πουλήθηκε στη ΜΟΤΟΡ ΟΪΛ ΕΛΛΑΣ, διακόπτοντας οριστικά τη συνεργασία μεταξύ τους, ενώ και το 2022 πουλήθηκε το "ανεκμετάλλευτο", επί μια τουλάχιστον δεκαετία, Channel 9, στον επιχειρηματία Διονύση Παναγιωτάκη, αφού ο ίδιος πούλησε πρώτα, το Action 24, στους Δημήτρη Μπάκο, Γιάννη Καϋμενάκη και Αλέξανδρο Εξάρχου οι οποίοι μέσω της μονοπρόσωπης ιδιωτικής κεφαλαιουχικής εταιρείας Media Time που την κατέχει τρίτο συνεργατικό πρόσωπο έχουν το 30% του προγράμματος στο δημοτικό περιφερειακής εμβέλειας τηλεοπτικό κανάλι του δήμου Ασπροπύργου Attica TV.
Πρόγραμμα
thumb|Ο [[Μπομπ Σφουγγαράκης (σειρά)|Μπομπ Σφουγγαράκης ήταν η πιο πολύκροτη σειρά του σταθμού, το διάστημα 2005 με 2010, η οποία μεταφέρθηκε στο πρόγραμμα του Nickelodeon Greece και προβάλλεται μέχρι και σήμερα.]]
Το πρόγραμμά του βασιζόταν αρχικά σε δελτία ειδήσεων (εννέα καθημερινά, εξ ου και το όνομα), δικές του παραγωγές, κυρίως ιατρικές και οικονομικές, κινούμενα σχέδια, επαναλήψεις Λατινοαμερικάνικων τηλενουβέλων του τότε αδερφικού Alpha TV, δραματικές σειρές (Ζένια, Δόξα και Ψέμα) και ντοκιμαντέρ από τη Ρωσία, ενώ προηγουμένως, είχε πλαισιωθεί με Ελληνόγλωσσα δελτία του δικτύου Al Jazeera, πρωτόγνωρα τότε για την ελεύθερη τηλεόραση, και τις εκπομπές του People and Power και I Knew....
Μετέδιδε επίσης για αρκετό διάστημα ελληνικές ταινίες, και ξένες σε συνεργασία με την αδελφική επιχείρηση Village Roadshow Ελλάς, αθλητικές διοργανώσεις των Bundesliga, Eredivisie, Scottish Premier League, NBA, Σέριε Α, Κόπα Σουδαμερικάνα, Κόπα Λιμπερταδόρες, του Αγγλικού και του Γαλλικού Κυπέλλου, τα Πρωταθλήματα Ελλάδας υδατοσφαίρισης ανδρών και πετοσφαίρισης ανδρών, και τον αγώνα Jogo da Fundação Luís Figo AllStars το 2007, προγράμματα από το MTV Europe  και παραγωγές από τον αδελφικό Alpha TV, από την αλλαγή ιδιοκτησίας του σταθμού το 2000 μέχρι την εξαγορά του Alpha από τον όμιλο Βαρδινογιάννη το 2018 (αξιοσημείωτα παραδείγματα αποτελούν οι εκπομπές ΤΣΑ, Η Κουζίνα της Μαμάς, Οικογενειακές ιστορίες, Dream Show). Παλιότερα στον σταθμό, ως Polis και TVC, ο ενδοκρινολόγος Σπύρος Παύλου παρουσίαζε την εκπομπή Ιατρικό Περισκόπιο, ο δημοσιογράφος Γιάννης Θεοδόσης το talk show Αντίλογος, και ο Πέτρος Πολυχρονίδης (στον οποίο σταθμό δούλευε ως αθλητικός ρεπόρτερ) την αθλητική εκπομπή Το Ιατρείο του Σταδίου. Ο συντάκτης της εφημερίδας Πρώτο Θέμα Παναγιώτης Γκρουμούτης συμμετείχε επίσης στο δημοσιογραφικό επιτελείο του σταθμού ως παρουσιαστής και αρχισυντάκτης.
Προβαλλόταν επίσης εκπομπή με θέμα τα βιντεοπαιχνίδια, ονόματι Games and Gamers (2003-2005) γνωστή κι ως GANG. Το ΕΣΡ είχε τότε επιβάλλει κατ' επανάληψη κυρώσεις στον σταθμό λόγω της διάρκειας και του περιεχομένου των τηλεπωλήσεων και τηλεπαιχνιδιών που προέβαλλε.
Αρχικά, με τη μετονομασία του σταθμού σε Channel 9, προβαλλόταν το γυναικείο μαγκαζίνο Necessaire στις 8 π.μ. με τη Φρύνη Τσάκωνα, και μετέπειτα η ενημερωτική εκπομπή Channel 9 Reports με τους Νίκο Αγγελίδη και Μαρία Νταλιάνη· ακολουθούσε ομότιτλη τρίωρη εκπομπή το απόγευμα με τους Αντώνη Παπαδόπουλο και Ανδρονίκη Κολοβού. Ο πρώτος αναφερόμενος που ήταν και στενός συναίτερος του τότε προέδρου του σταθμού Ευαγγελάτου, απολύθηκε τον Ιανουάριο του 2006, έπειτα από άρνησή του να πάει στα Κύθηρα στις 8 του μηνός, ημέρα που καταγράφηκε ισχυρή σεισμική δόνηση. Προβαλλόταν επίσης δύο βασικά δελτία ειδήσεων, ένα ωριαίο στις 9 μ.μ. με τον Δημήτρη Σταυρόπουλο (αντικαταστάθηκε τον Μάρτιο του 2006 με την Ευτυχία Πενταράκη λόγω συνταξιοδότησης), και ένα ημίωρο τα μεσάνυχτα με την Ειρήνη Καρανασοπούλου. Στις 8 μ.μ. προβαλλόταν η εκπομπή life style C' est la vie.
Αρχικά, προβαλλόταν στις 10 μ.μ. η εκπομπή Full 9. Επρόκειτο για τηλεπαιχνίδι όπου οι παίκτες επιδιδόντουσαν σε παιχνίδια πόκερ και βελάκια· οι δύο παίκτες που προκρίνονταν διαγωνίζονταν στο τάβλι, ενώ οι ημερήσιοι νικητές συμμετείχαν σε τελικό στο τέλος της βδομάδας, όπου είχαν τη δυνατότητα να κερδίσουν ένα αυτοκίνητο. Διεξαγόταν εκ παραλλήλου στα παλιά στούντιο του σταθμού στην περιοχή του Ρέντη και στο Regency Casino Mont Parnes στην Πάρνηθα, και η Τζέφη-Σοφία Ζαχαροπούλου (η ερμηνεύτρια και στιχουργός του τραγουδιού του προεκλογικού σποτ του κόμματος ΕΛ.ΛΑ.Δ.Α.· μετέπειτα παρουσίασε την εκπομπή Happy Weekend) και ο γνωστός παίκτης του αθλητικού στοιχήματος Γιώργος Παρασκευάς σχολίαζαν τις κινήσεις των συμμετέχοντων.
Η προβολή της σταμάτησε έπειτα από απόφαση του Εθνικού Συμβουλίου Ραδιοτηλεόρασης, και αντικαταστάθηκε εξ ολοκλήρου με τη ζωντανή αθλητική εκπομπή Milaballa Live από τις 7 Απριλίου 2006, η οποία ξεκίνησε να προβάλλεται έναν μήνα νωρίτερα. Το βράδυ προβάλλονταν ξένες ταινίες.
Στο πρόγραμμα του σαββατοκύριακου, παρουσιαστές του Reports των 11.00 ήταν οι Ελένη Σαρρή και Παναγής Γαλιατσάτος, και στο ίδιο των 17.00 οι Δήμητρα Ευθυμιάδου και Κώστας Σιωμόπουλος. Το κεντρικό δελτίο μεταδιδόταν τα μεσάνυχτα με τον Κωστή Τσουπαρόπουλο. Νωρίτερα στις 9 μ.μ. το Σάββατο, προβαλλόταν σόου ταλέντων με παρουσιάστρια την Ελένη Πίτσια (η οποία παρουσίαζε προηγουμένως το 2003 τις ψυχαγωγικές εκπομπές PoliShake και Quiz Game στο κανάλι), ενώ την ίδια ώρα, την Κυριακή, τηλεπαιχνίδι. Μισή ώρα μετά τα μεσάνυχτα της Κυριακής, προβαλλόταν το Καφενείο των φιλάθλων με τον Γιώργο Γεωργίου. Ξεκινώντας από την 12η Ιουνίου 2006, αντικαταστάθηκε η εκπομπή Milaballa Live με το Καφενείο των Φιλάθλων. Στις 17 Ιουλίου 2006 αφαιρέθηκε και η εκπομπή Necessaire.
Τον ίδιο μήνα σταμάτησε η συμμετοχή του Νίκου Αγγελίδη στο Channel 9 Reports, ενώ την παρουσίαση του κεντρικού δελτίου ειδήσεων του σταθμού ανέλαβαν από το 2008 οι Ευτυχία Πενταράκη και Φωτεινή Πετρογιάννη. Τον Σεπτέμβριο του 2010, ο σταθμός άρχισε να δίνει έμφαση σε εκπομπές οικονομικού περιεχομένου, με επικεφαλής τον Παναγιώτη Μπουσμπουρέλη  (αποχωρώντας από το επιτελείο του SBC), ο οποίος παρουσίαζε την εκπομπή Zoom στην Οικονομία. Υπήρξαν προηγουμένως συζητήσεις με το SBC για την αναμετάδοση 7ωρου προγράμματος του τελευταίου, οι οποίες δεν επιτεύχθηκαν, με στελέχη του σταθμού να «μετακομίζουν» στο Channel 9.
Συγκεκριμένα, οι εκπομπές ήταν το Art Market News (2011), με θέμα την αγοραπωλησία πινάκων ζωγραφικής, που παρουσίαζε η Λητώ Μησιακούλη, το Auto Nine (2011-2013) με θέμα τα αυτοκίνητα και αγώνες του είδους αυτού, που παρουσίαζε ο Τάκης Τρακουσέλλης, οι χρηματιστηριακές Banking News (2011), Η Ώρα των Αγορών (2011), με παρουσιαστές τους Ηλία Μπέλλο και Παναγιώτη Γκρουμούτη, και Οικονομία Σήμερα (2011), που παρουσίαζε ο Ανέστης Ντόκας, το Shipping Report και Ο Κόσμος της Φορολογίας (2011), εκπομπές για επιχειρήσεις, ναυτιλία και φορολογία που παρουσίαζε η Νατάσα Σπαντιδάκη,  οι ιατρικές εκπομπές Τα Νέα της Υγείας (2011), που παρουσίαζε ο Αιμίλιος Νεγκής, Το Αύριο της Υγείας (2010-2022), που παρουσίαζε η Δήμητρα Γιώτη    και Ιατρικοί Διάλογοι (2011), που παρουσίαζε η Λένα Λιβανός, το Δελτίο Θυέλλης (2011-2012), με παρουσιαστές τους Γιάννη Ντάσκα και Χάρη Μπότσαρη, το Στον παλμό του Χρήματος (2011), για την οικονομία στην Ελλάδα που παρουσίαζε η Μαίρη Τζιβελέκα, το Ώρα Ασφάλισης (2011), για την ιατρική ασφάλιση,  το Tourism Today (2011 για τον τουρισμό που παρουσίαζε ο Χάρης Ντιγριντάκης, και το Πρωταγωνιστές της Οικονομίας (2011), για τα οικονομικά στοιχεία επιχειρήσεων που παρουσίαζε ο Γιώργος Δημητρομανωλάκης.
Προβλήθηκαν επίσης οι πρωτότυπες σειρές ντοκιμαντέρ Market Leader (2010-2011), με επίκεντρο τον χώρο των επιχειρήσεων και παρουσιαστή τον βραβευμένο από το ίδρυμα Μπότση ως «Κορυφαίος Οικονομικός Ρεπόρτερ 2010» Δημήτρη Μαρκόπουλο, Τα Μεγάλα Αστέρια του Ποδοσφαίρου (2011-2013), με επίκεντρο το ποδόσφαιρο, και Μεγάλα Πορτραίτα (2011-2013).
Μετέπειτα ξεκίνησαν οι ιατρικές εκπομπές Doctors Live (2012-2018) και Face to Face (2014), που παρουσίαζε η Ασημίνα Τζάθα,       DrList.gr (2013), που παρουσίαζαν η Αιμιλία Γιαλιά και η Μαρίλια Κούζου,    Η Υγεία μας Σήμερα (2013-2016), Ιατρικοί Ορίζοντες (2013), που παρουσίαζε ο καθηγητής γναθοχειρουργικής και πλαστικής χειρουργικής της Ιατρικής Σχολής του ΕΚΠΑ Ελευθέριος Βαϊρακτάρης και Μαθαίνω για την Υγεία μου (2014), που παρουσίαζε η Φωτεινή Πετρόγιαννη, τα Μυστικά Περάσματα, με θέμα τα μεταφυσικά γεγονότα που παρουσίαζε ο αρχαιολόγος Ευάγγελος Μπεκτσής, το Χωρίς Ρετούς (2012-2013), talk show που παρουσίαζε η Νατάσα Κρητικού,   οι κινηματογραφικές Stars & Movies και Spotlight, το Ο καλύτερός μου Φίλος (2013), με θέμα τη φροντίδα ενός κατοικίδιου την οποία παρουσίαζε η Δώρα Λουκίσα, το Happy Hour (2013), για προώθηση επιχειρήσεων που παρουσίαζε ο Δημήτρης Μάρκος,   το Υγεία & Διατροφή (2014), το Automania TV (2014), με θέμα τα αυτοκίνητα και επιπρόσθετα δελτία για τα τροχαία που παρουσίαζε ο Μιχάλης Κατσιμπάρος,  ως συνέχεια της ομώνυμης εκπομπής του Extra Channel, το Προεκλογικό Βήμα (2014), με θέμα τις αυτοδιοικητικές εκλογές του 2014 που επίσης παρουσίαζε η Δήμητρα Γιώτη, το Τα πρόσωπα της κάλπης (2014), talk show με συνεντεύξεις ανθρώπων των αυτοδιοικητικών και ευρωπαϊκών εκλογών που παρουσίαζε η Γιάννα Παπαδάκου,  το Dream Day (2014), εκπομπή με θέμα γάμους και βαφτίσια που παρουσίαζε η Ρέα Τουτουνζή, το Ελλάδα Στάσου Ίσια (2014), εκπομπή με θέμα παθήσεις της σπονδυλικής στήλης που παρουσίαζε ο μασέρ Αλέξανδρος Αλεξόπουλος, τις αθλητικές εκπομπές Πάμε Μπάλα (2014), για το ερασιτεχνικό ποδόσφαιρο στην Αττική και τον Πειραιά που παρουσίαζε ο Γιάννης Μαυρόπουλος,  και Time to Feel Good, για ευρύτερα θέματα που αφορούν τον αθλητισμό, παραγωγής Feel Good Sports Club, το Η Δύναμη των Αριθμών (2013), εκπομπή με θέμα την αριθμολογία που παρουσίαζε η Μαρία Ζώη, το Τα Πάνω Κάτω, κυριακάτικο μαγκαζίνο με παρουσιαστή τον Γιώργο Κούβαρη, και οι σειρές ντοκιμαντέρ Pickup Stories (2012), με θέμα τη μουσική, και Tribute (2012), εκ των οποίων η τελευταία προβάλλεται σε επανάληψη μέχρι και σήμερα.
Στις 12 Απριλίου 2013 έκανε πρεμιέρα η εκπομπή Κρητική Φωνή (2013-2014), η πρώτη αμιγώς Κρητική ενημερωτική παραγωγή που μεταδόθηκε εκτός Κρήτης, σε συνεργασία με το Flashnews.gr και το Κρήτη TV1, που παρουσίαζε ο Βασίλης Κασιμάτης. Στις 27 Οκτωβρίου έκανε πρεμιέρα η εκπομπή Moto & Bike TV (2013-σήμερα), με θέμα μοτοσικλέτες και ποδήλατα,  της οποίας η παραγωγή συνεχίζεται μέχρι νεωτέρας, μέσω του διαδικτύου. Στις 25 Φεβρουαρίου 2014 έκανε πρεμιέρα η εκπομπή Χύμα... Δύο, κωμικά σκετσάκια με τους Γιάννη Τσαούση (ο οποίος υπογράφει επίσης το σενάριό της) και τη Λουκίσα, σε σκηνοθεσία Κώστα Νομικού.
Στις 12 Ιανουαρίου 2015, έκανε πρεμιέρα η εκπομπή Δελτίο Παρέμβασης, με επίκεντρο τις εκλογές του ίδιου μήνα, και παρουσιαστές τους Γιάννα Παπαδάκου και Πέτρο Κουσουλό. Προβλήθηκε επίσης η εξωτερικής παραγωγής εκπομπή-μαγκαζίνο Χρώματα Ελλάδας, και η ταξιδιωτική εκπομπή Πάμε Ελλάδα. Οι εκπομπές Ιατρικοί Ορίζοντες, Ελλάδα Στάσου Ίσια και Το Αύριο της Υγείας, αργότερα μεταφέρθηκαν στο Alert TV, ενώ το Χωρίς Ρετούς μεταφέρθηκε στο Kontra Channel το 2015. Στις 23 Μαρτίου του 2019 έκανε πρεμιέρα το talk show Magazino Greece με παρουσιάστρια τη Γωγώ Γαρυφαλλού η οποία ολοκληρώθηκε μετά από τετράμηνο και μεταφέρθηκε επίσης στο Kontra. Από τον Νοέμβριο έως τα τέλη του 2021 μετέδιδε την αστρολογική εκπομπή "Ζώδια και Συμβουλές" που το παρουσιάζει η αστρολόγος Βαλεντίνη Βασιλειάδου. Για αρκετό διάστημα πρόβαλλε επιπλέον χρονοθυρίδες και διαφημίσεις τηλεπωλήσεων του Smart TV Shop στην Καβάλα που είναι στον ίδιο όμιλο με το Ena Channel Ανατολικής Μακεδονίας και Θράκης το οποίο επίσης τα προβάλλει και εκτός αυτού στα Europe 1 Κεντρικής Μακεδονίας, Αιγαίο TV Δωδεκανήσου όπως και στο Βήμα TV των Ιωαννίνων.
Τελευταία το κανάλι πρόβαλλε την εκπομπή για τον κινηματογράφο Movieland, καθώς και ολιγόλεπτα δελτία ειδήσεων του EuroparlTV, υπό τον τίτλο Europe Flash News, ενώ από τον Ιανουάριο του 2022 μέχρι τη μετονομασία του, προβάλλει δελτία ειδήσεων του One Channel Δευτέρα έως Παρασκευή στις 7μμ και Κυριακή στις 9μμ.
Κινούμενα σχέδια
Ο σταθμός ήταν επίσης γνωστός για τα παιδικά που έχει προβάλλει κατά περιόδους. Από το 2003 έως το 2008 είχε πλαισιωθεί ένθετο πρόγραμμα με παιδικές και νεανικές σειρές του Nickelodeon, εκ των οποίων τα καρτούν έχουν επαναπροβληθεί από το τωρινό ελληνικό franchise. Τα πρότυπα των περισσότερων σημάτων και διαφημίσεων του ένθετου αυτού παρέπεμπαν σε αυτά του Αμερικανικού σταθμού, αλλά και διεθνών εκδόσεων του. Η σειρά Μπομπ Σφουγγαράκης έγινε ιδιαίτερα δημοφιλής μέσω του σταθμού. Τον Νοέμβριο του 2007, το ΕΣΡ ξεκίνησε έρευνες για τη σειρά αυτή, βασιζόμενες σε αναφορά από τον τότε πρόεδρο του συμβουλίου Ιωάννη Λασκαρίδη, ισχυριζόμενος ότι «η επίμαχη εκπομπή φέρεται να περιέχει σκηνές βίας», οι οποίες επικρίθηκαν.
Άλλα αξιοσημείωτα παιδικά προγράμματα που προβλήθηκαν είναι το Τζίτζι ο Σβούρας (επικρίθηκε παρομοίως από το ΕΣΡ λόγω σκηνών όπου ο ομότιτλος χαρακτήρας σηκώνει τις φούστες των συμμαθητριών του), Τα Φρουτάκια, Ζίντου, Η Φράνυ & τα μαγικά παπούτσια, Η Μπο ταξιδεύει, Λαγοπεριπέτειες, Ο Μυστικός Κόσμος του Ράσελ, Ο σκανταλιάρης Όλιβερ, Η Μίμι έχει τη λύση,  Ο Δελφινούλης και οι Φίλοι του, Μόμπυ Ντικ, Η Ιστορία του Ποδοσφαίρου και The Raccoons.
Είχε προβληθεί επίσης παιδική εκπομπή ονόματι The Kids Story (2013-2014), με παρουσιάστρια τη Μελίνα Ράσια, στην οποία φιλοξενούνταν παιδιά μικρής ηλικίας, ενώ παράλληλα προβάλλονταν κινούμενα σχέδια και παραστάσεις με τον Καραγκιόζη.
Ιδιοκτησία
thumb|Ο [[Νίκος Ευαγγελάτος είχε αναλάβει το στήσιμο του σταθμού ως Channel 9 με ενημερωτικό χαρακτήρα. ]]
Το κανάλι άλλαξε αρκετές φορές ιδιοκτησία στην ιστορία του. Ο φορέας που το ξεκίνησε, διαχειριζόταν και λειτουργούσε ήταν η Τηλετώρα Ανώνυμη Ραδιοτηλεοπτική Εταιρεία η οποία συστάθηκε στις 6 Φεβρουαρίου 1992. Ένα χρόνο αργότερα, νομιμοποιήθηκε η λειτουργία του βάσει της 19205/Ε αδείας τοπικής εμβέλειας στην περιοχή της Αττικής ενώ στις 20 Μαρτίου 1998 χορηγείται η 6319/Ε απόφαση του Υπουργείου Τύπου με την οποία νομιμοποιείται εκ νέου το κανάλι ως περιφερειακής εμβέλειας. Από τη σύστασή του, το κανάλι στεγαζόταν στην Αθήνα, αρχικά στην οδό Λυκαβηττού 17 και μετέπειτα στην οδό Ηλία Ηλίου 15, μέχρι τα μέσα του 2001, ώσπου μεταφέρθηκε στην Καλλιθέα.
Στις 30 Ιουνίου 2000, τροποποιήθηκε το καταστατικό του φορέα, προσθέτοντας στις δραστηριότητες, την παραγωγή ταινιών για τις ανάγκες του καναλιού ενώ λίγους μήνες μετά, λόγω αλλαγής ιδιοκτησίας, η επωνυμία του φορέα μεταβλήθηκε σε Πόλις Ανώνυμη Τηλεοπτική Εταιρεία. Στα μέσα του 2004, ο σταθμός πωλείται και η επωνυμία του προηγούμενου του φορέα μεταβάλλεται σε Μεσογειακές Τηλεοπτικές Επιχειρήσεις Α.Ε. και ένα χρόνο μετά τίθεται σε οριστική λύση και εκκαθάριση.
Το 2006, έντονα ήταν τα φαινόμενα μαζικών παραιτήσεων και απολύσεων εργαζομένων, με το πρόγραμμά του να σημειώνει χαμηλά νούμερα τηλεθέασης. Το αποτέλεσμα ήταν ο Κοντομηνάς να προσπαθεί να βρει άλλους τρόπους για την αξιοποίηση του νεόφερτου Channel 9 όπου το καλοκαίρι του ίδιου έτους άρχισε να προβάλλει επαναλήψεις άλλων εκπομπών, με πιθανό σενάριο την αναστολή λειτουργίας του· ο μετέπειτα πρόεδρος του διοικητικού συμβουλίου του φορέα του σταθμού μέχρι το 2012 Γιάννης Ρόρρης απέδωσε τις απολύσεις σε «οικονομική αιμορραγία».
Η ΕΣΗΕΑ σε ανακοίνωσή της για την απόλυση 270 εργαζομένων του, έκανε λόγο για «μεταβίβαση του σε άγνωστο ως τώρα επιχειρηματικό σχήμα, η οποία, για να ολοκληρωθεί, απαιτείται να παραδοθεί ο σταθμός με το ελάχιστο εργατικό δυναμικό», ενώ κατήγγειλε τις τότε εκ νέου υπογεγραμμένες «υπό την απειλή της απολύσεως» συμβάσεις των εργαζομένων, οι οποίες φέρουν «λήξη στις 31 Αυγούστου 2006 με αποκλειστικό σκοπό, όπως γίνεται φανερό, την απόλυση χωρίς την καταβολή αποζημίωσης και τους περιορισμούς του νόμου για τις ομαδικές απολύσεις», και παρά τις δεσμεύσεις Ευαγγελάτου, δεν αντικαταστάθηκαν με αποτέλεσμα να αποχωρήσει από τον σταθμό, αφήνοντας τον με προσωπικό λιγότερων από 50 εργαζομένων και χρέη ύψους 16 εκατομμυρίων ευρώ,  ενώ το κανάλι παραλίγο να είχε την ίδια κατάληξη με τα άλλοτε κανάλια πανελλαδικής εμβέλειας Tempo TV, Alter Channel και την παλιά ιδιοκτήτρια εταιρεία του Mega Channel, την Τηλέτυπος Α.Ε., δηλαδή να είχε καταληφθεί και το Channel 9, από τους εργαζομένους του, και να έπαιζε κάρτες με τα αιτήματα τους.
Στα τέλη του 2010 τροποποιήθηκε το καταστατικό του φορέα με επέκταση των δραστηριοτήτων ενώ δύο χρόνια αργότερα ο σταθμός μεταφέρθηκε στις μεταγενέστερες τότε εγκαταστάσεις του Alpha TV στην Παιανία. Στα τέλη του 2020 μετακόμισε μαζί με τη SportDay στις εγκαταστάσεις του (τότε ομόσταβλου) Action 24 εντός του κτηρίου της Point Live Digital (PLD Production) ιδιοκτησίας του Διονύση Παναγιωτάκη στην περιοχή του σχολικού συγκροτήματος Γκράβας (Σκιάθου 147 και Σκόκου) στο Γαλάτσι ο οποίος αφού πούλησε τον Ιούλιο του 2022 το Action 24 στους Μπάκο, Καϋμενάκη και Εξάρχου αγόρασε μετά από τρεις μήνες το Channel 9 παραμένοντας ωστόσο ακόμα και με την αντικατάστασή του στο One Channel στις ίδιες εγκαταστάσεις.
Διαθεσιμότητα
Παλαιότερα όσο το κανάλι ονομαζόταν Polis, εκτός από το ομόσταβλο Cosmos TV (και μετέπειτα Κανάλι 9) στη Θεσσαλονίκη συνεργαζόταν και με 14 τοπικά και περιφερειακά τηλεοπτικά κανάλια στην Ελλάδα δημιουργώντας το Polis Net στο πλαίσιο ανταλλαγής δελτίων ειδήσεων, εσωτερικών και εξωτερικών παραγωγών. Η εταιρεία διαχειρίστρια του εγχειρήματος, η Polis Net Consultants, ιδρύθηκε στις 28 Σεπτεμβρίου 2000 και οι περιφέρειες όπου δραστηριοποιούνταν ήταν οι εξής:
Από τα παραπάνω κανάλια του δικτύου τα εννιά συνεργάστηκαν αργότερα με το Zoom TV ενώ από το 2021 τα τρία βορειοελλαδικά κανάλια Flash, Δίον και Center συνεργάζονται μεταξύ τους αρχικά πράττοντας από τον Μάιο σύμβαση του δεύτερου με το πρώτο και μετέπειτα από το φθινόπωρο τη μετάδοση της διακαναλικής ενημερωτικής εκπομπής +News που παρουσιάζει ο Κοζανίτης δημοσιογράφος και πρώην Περιφερειάρχης Δυτικής Μακεδονίας, Θεόδωρος Καρυπίδης.
Το κανάλι είχε ενταχθεί ως Polis στο μπουκέτο της βραχύβιας Alpha Digital ενώ στα τέλη του 2005, με την προετοιμασία του προγράμματος του όντας μετονομαζόμενο σε Channel 9, υπήρξαν σχέδια για πανελλαδική εκπομπή, τα οποία επικρίθηκαν από την ΕΙΤΗΣΕΕ, απειλώντας τους ιθύνοντες του, χωρίς τελικά να τεθούν σε υλοποίηση.
Η κερένια κούκλα
Η κερένια κούκλα είναι το δεύτερο βιβλίο του Κωσταντίνου Χρηστομάνου, που εκδόθηκε σε βιβλίο το 1911, μετά τον θάνατο του συγγραφέα. Το 1908 είχε δημοσιευθεί σε συνέχειες στις εφημερίδες. Είναι ένα βιβλίο που περιγράφει μια λυπητερή ιστορία μεταξύ 3 νέων, της Βεργινίας, η οποία πάσχει από αναιμία, του Νίκου, ο οποίος είναι ο άντρας, και της Λιόλιας, η οποία φροντίζει τη Βεργινία. Η Λιόλια και ο Νίκος ερωτεύονται, ενώ η Βεργινία πεθαίνει. Τελικά, ο Νίκος και η Λιόλια παντρεύονται και αποκτούν ένα παιδί, ίδιο η Βεργινία, το οποίο όμως πεθαίνει. Η πλοκή εξελίσσεται στην Αθήνα, στην περιοχή του λόφου Φιλοπάππου. Το κείμενο έχει χαρακτηριστεί ως ποιητική πεζογραφία ή ρεαλιστικό μυθιστόρημα.
Channel 9
Διαθεσιμότητα
Από τον Φεβρουάριο του 2007 μέχρι την αλλαγή ονομασίας υπήρξε αναμετάδοση του προγράμματος του καναλιού μέσω ίντερνετ με live streaming ενώ από τον Δεκέμβριο του 2013 μέχρι τον Νοέμβριο του 2018 εξέπεμπε και στην COSMOTE TV.
Η κερένια κούκλα
Το βιβλίο διασκευάστηκε για το θέατρο από τον Παντελή Χορν και παρουσιάστηκε στην Αθήνα τον Ιούλιο του 1915, ενώ τον Φεβρουάριο του επόμενου έτους άρχισαν τα γυρίσματα της ομώνυμης ταινίας, που αποτέλεσε την πρώτη ελληνική ταινία από διασκευασμένο βιβλίο. Το σενάριο έγραψε ο δημοσιογράφος Δημήτρης Μοσχονάς και πρωταγωνιστούσε η Βιργινία Διαμάντη.
Παραπομπές
Κερενια κουκλα
Channel 9
Κανάλι 9 Θεσσαλονίκης
Το Κανάλι 9 ήταν ιδιωτικός μη ενημερωτικός τηλεοπτικός σταθμός περιφερειακής εμβέλειας και αδελφικός του Channel 9, με έδρα τη Θεσσαλονίκη. Η πλειοψηφία του προγράμματος του, τη δεκαετία του 2010, αποτελούνταν κυρίως από εκπομπές τηλεπωλήσεων με αποτέλεσμα να χαρακτηριστεί ως «κανάλι ζόμπι» όντας πολύ χαμηλό σε budget σε αντίθεση με άλλα κανάλια της περιφέρειας, ενώ ήταν «πατέντα» του Αθηναϊκού Channel 9, αναμεταδίδοντας το σχεδόν σε εικοσιτετράωρη βάση. Ωστόσο στις αρχές Σεπτεμβρίου του 2021 σταμάτησε τη λειτουργία του λόγω οφειλών προς τη Digea από τον Μάιο, η οποία μείωσε την ανάλυση εικόνας που είχε, με αποτέλεσμα να σταματήσει να κατεβαίνει, από τις συχνότητές της στις 23 Οκτωβρίου.
Το κανάλι ιδρύθηκε από Θεσσαλονικείς επιχειρηματίες και ιδιοκτήτες του μουσικού ραδιοφωνικού σταθμού Κοσμοράδιο 95,1. Ξεκίνησε να εκπέμπει στις αρχές του 1992, με μουσικό και ψυχαγωγικό προφίλ, ως ΚόσμοTV (αγγ.: CosmoTV) και θεωρούνταν το πρώτο μουσικό κανάλι στη Θεσσαλονίκη με μετάδοση βίντεο κλιπ. Το κανάλι έγινε γνωστό για την παρουσίαση στη Μακεδονία του Βασίλη Λεβέντη προέδρου της Ένωσης Κεντρώων σημειώνοντας υψηλά ποσοστά τηλεθέασης. Ωστόσο ο σταθμός, παραβίαζε ρητά, τόσο τη φυσιογνωμία του προγράμματος του, και την εμβέλεια του με αποτέλεσμα το Εθνικό Συμβούλιο Ραδιοτηλεόρασης, να τον αναγκάσει να βάλει πωλητήριο, και να αλλάξει σύντομα ιδιοκτησία.
Με το παλαιό του όνομα και το αναλογικό σήμα, εξέπεμπε παράνομα, μέσω αναμεταδοτών στη Θεσσαλία και στη βορειοδυτική Εύβοια (Κέντρο εκπομπής Πήλιο), στην Κοζάνη (Κέντρο εκπομπής Μεταξάς) και στην Πτολεμαΐδα (Κέντρο εκπομπής Κλεισούρα), και οι οποίες εκπομπές διακόπηκαν αργότερα από το ΕΣΡ, και την ΕΕΤΤ, επειδή ο σταθμός, είχε άδεια εκπομπής μόνο για την Κεντρική Μακεδονία.
Στα μέσα του 2001, ο σταθμός αγοράστηκε από τον Στάθη Τσοτσορό, που είχε τα νεοφερμένα στην Αττική κανάλια Alpha TV και Polis TV (με το οποίο ξεκίνησε συνεργασία με αναμετάδοση του προγράμματος μέσω του Polis Net) μετατρέποντάς το σε Cosmos TV με αλλαγή προφίλ σε ενημερωτικό κανάλι. Μετά από δύο χρόνια, πουλήθηκε στον Δημήτρη Κοντομηνά ο οποίος απέκτησε και τα παραπάνω κανάλια   με το Σαλονικιώτικο ωστόσο, να παραμένει σε αυτήν την ιδιοκτησία μέχρι το κλείσιμό του.
Μετέδιδε καθημερινά αρκετά ψυχαγωγικά προγράμματα, όπως ταινίες της Φίνος Φιλμ, κυρίως αυτές με πρωταγωνιστή τον αείμνηστο πλέον, Θανάση Βέγγο (όπως Πράκτορας ΘΒ και Θα σε κάνω Βασίλισσα) και κινούμενα σχέδια του Nickelodeon, ενώ στα τέλη του 2008, μετονομάστηκε στο Κανάλι 9, μεταδίδοντας παραπάνω ψυχαγωγικά προγράμματα, κινηματογραφικές εκπομπές σε συνεργασία με τα Village Cinemas και καρτούν ξένων παραγωγών (συνήθως του Καναδά και της Ιαπωνίας) παράλληλα με το Channel 9.
Από το 2016 έως και το 2018 μετέδιδε και την εκπομπή Η Ώρα του Λαού που παρουσιάζει ο δημοσιογράφος Νίκος Κωνσταντινίδης, η οποία μεταδίδονταν ταυτόχρονα και στη Βεργίνα TV, και εξακολουθεί να μεταδίδεται μέχρι σήμερα.
Το 2017 προέβαλλε σε επανάληψη τρεις από τις εκπομπές που διαθέτει το αρχείο του τότε επίσης αδερφού Alpha (Επιστροφή στο Χωριό, Βράδυ με τον Πέτρο Κωστόπουλο και Η Κουζίνα της Μαμάς), οι οποίες αργότερα διακόπηκαν, λόγω της πολύ χαμηλής τηλεθέασης. Τα επόμενα πέντε χρόνια το κανάλι προέβαλλε αποκλειστικά πολύωρες τηλεπωλήσεις καθ' όλη τη διάρκεια της ημέρας, και μεταμεσονύχτια επαναλήψεις εκπομπών του ομότιτλου καναλιού (Tribute, Cine Lovers), τα οποία εξακολουθούσε να προβάλλει.
Από τον Απρίλιο μέχρι και τον Σεπτέμβριο του 2020, ο σταθμός πρόβαλλε και πολιτική εκπομπή με τίτλο "Αλήθειες που Πονάνε" που παρουσίασε ο επικεφαλής του κόμματος "Βόρεια Λέγκα" και πρώην συνεργάτης του Γιώργου Καρατζαφέρη Χρήστος Ορφανίδης. Η εκπομπή μεταδιδόταν παράλληλα και στην Ανατολική Μακεδονία και Θράκη μέσω των Δραμινών Epsilon Δέλτα και Star Βορείου Ελλάδος ενώ ο Ορφανίδης πολύ καιρό αργότερα έγινε γνωστός από τις εκπομπές του στο Europe 1 Κεντρικής Μακεδονίας, στο Star Βορείου Ελλάδος για την Ανατολική Μακεδονία και Θράκη, στο Top Channel της Κοζάνης για τη Δυτική Μακεδονία και στην Αρκαδική Τηλεόραση για την Πελοπόννησο (στις εκπομπές του στα κανάλια πωλούνταν φίλτρα νερού και σόμπες pellet της Milkuz).
Τον Νοέμβριο του 2020 μετέδιδε και την αστρολογική εκπομπή "Ζώδια και Συμβουλές" που παρουσιάζει η αστρολόγος Βαλεντίνη Βασιλειάδου (προβλήθηκε στα τέλη του 2021 και στο Channel 9) όπως επίσης μεταδίδονταν ταυτόχρονα και στo ΑΕ Channel Θεσσαλονίκης, και εξακολουθεί επίσης να μεταδίδεται μέχρι σήμερα.
Το 2021, πρόβαλλε ψυχαγωγικές εκπομπές, όπως το In and Out City που παρουσιάζει ο Κώστας Μιναρετζής (μετά το κλείσιμο του καναλιού μεταφέρθηκε στο Epsilon Θεσσαλονίκης όπου προβαλλόταν και παλαιότερα τότε που λειτουργούσε με την ονομασία Πανόραμα TV), το Viva! που παρουσιάζει η Βιβή Αναστασιάδου (μετά το κλείσιμο του καναλιού, μεταφέρθηκε στο Euro TV ενώ παλιότερα προβαλλόταν από τη Βεργίνα TV, την TV 100 και το Εγνατία TV), το Πάμε Τσάρκα που παρουσιάζει ο δημοσιογράφος Βαγγέλης Κάραλης και διαδικτυακές εκπομπές μικρής διαρκείας από το e-radio.gr, παραβιάζοντας ρητά, τη φυσιογνωμία του προγράμματος του, επειδή όλες αυτές οι εκπομπές θεωρούνται εν μέρει ενημερωτικές, αλλά και διαφημιστικά από το πρόγραμμα του άλλοτε ομόσταβλου και προσωρινά μουσικού ραδιοφωνικού σταθμού Alpha 96.5.
Επίσης υπάρχουν πολλές εκπομπές του ίδιου χαρακτήρα που προβάλλονται σε κανάλια της Κεντρικής Μακεδονίας (και άλλων περιοχών) όπως το Tralala του Μπάμπη Μπατσαρά, τα Tsarka sti thess και Escape στο "υποβαθμισμένο" Εγνατία TV Πέλλας, το Top of The City στο Euro TV, Το Φακελάκι με ερωτήσεις που παρουσιάζει ο Αλέξανδρος Κουκουζέλης και άλλες.
Επίσης έχει προβάλλει την εκπομπή τηλεπωλήσεων Κόντρα και Ρήξη (αρχικά ως Κ και Ρήξη) με τον πρόεδρο, βουλευτή και άλλοτε ευρωβουλευτή του ακροδεξιού κόμματος Ελληνική Λύση, Κυριάκο Βελόπουλο όπου προβάλλεται σε αρκετά τοπικά κανάλια της Ελλάδας, η οποία έχει δεχθεί έντονες σκληρές παρατηρήσεις από το Εθνικό Συμβούλιο Ραδιοτηλεόρασης, λόγω της άσχημης γλώσσας του Βελόπουλου, της έντονης ακροδεξιάς πολιτικής του, αλλά και το περιεχόμενο και την παραπλάνηση, που ασκεί στους τηλεθεατές, για την οποία εκπομπή, ενώ έχει γίνει ακόμη και σκάνδαλο με τις "γνωστές κοιραλοιφές" από το Άγιο Όρος που πουλάει.
Το Κανάλι 9 στο ξεκίνημά του ως Κόσμο TV, εξέπεμπε αναλογικά σε όλη τη Θεσσαλονίκη και την Κεντρική Μακεδονία από το Χορτιάτη αρχικά στους 66 UHF (αργότερα δόθηκε στον Alpha TV, που διέθετε πομπό στο Φιλίππειο, αν και νομικά η συχνότητα ανήκε στην ΕΡΤ, και μεταδίδονταν επί χρόνια και η άλλοτε ΕΤ1 που διέθετε πομπό στον Χορτιάτη, παρεμβάλλοντας επί χρόνια ο ένας στον άλλο), στο VHF S11 και μετέπειτα στο 48 UHF, ωστόσο η εκπομπή αυτή κόπηκε υποχρεωτικά στις 14 Δεκεμβρίου 2012, καθώς ο Χορτιάτης εκπέμπει μόνο ψηφιακό σήμα.
Το διάστημα 2012 με 2014, μεταδιδόταν μέσω της Digital Union, στη συχνότητα 59 UHF, ενώ το διάστημα 2014 με 2021, επίσημα μέσω της Digea, στη συχνότητα 56 UHF από τα κέντρα εκπομπής Χορτιάτης, Φιλίππειο, Αριδαία και Μουριές και 54 UHF από το κέντρο εκπομπής Πολύγυρος, ενώ από τις 19 Μαρτίου του 2021 που επήλθε η δεύτερη ψηφιακή μετάβαση λόγω απονομής φάσματος των 700 MHz στις εταιρείες κινητής τηλεφωνίας μέχρι το οριστικό τέλος λειτουργίας του, εξέπεμπε από τις συχνότητες 48 και 46 UHF στα αντίστοιχα κέντρα εκπομπής.
Ο φορέας που ξεκίνησε, διαχειριζόταν και λειτουργούσε το κανάλι ήταν η Κοσμοραδιοτηλεοπτική Ανώνυμη Εταιρεία η οποία συστάθηκε στις 11 Φεβρουαρίου του 1992 και συστεγαζόταν με τον τοπικό ραδιοφωνικό σταθμό Alpha 96.5 ο οποίος παρότι έχει άδεια μη ενημερωτικού - ψυχαγωγικού χαρακτήρα εν αντιθέσει με τον άλλοτε ομόσταβλο Alpha 98.9 ήταν από το 2001 στο δίκτυο συνεργατών του όντας κοινή ιδιοκτησία (όπως και το τότε Cosmos TV) μετονομαζόμενος από το Ράδιο Κρόνος στον Alpha News Θεσσαλονίκης και μετέπειτα στον Alpha Polis και στον Alpha Θεσσαλονίκης μεταδίδοντας δελτία ειδήσεων, ενημερωτικές και ψυχαγωγικές εκπομπές, μέχρι τα τέλη του 2005 που μετονομάζεται σε Παλμός 96.5 ονομασία που τίθεται σε ισχύ μέχρι το 2013 που ξαναμετατρέπεται στον Alpha Θεσσαλονίκης συνεχίζοντας εκ νέου τη συνεργασία η οποία ολοκληρώνεται με την πώληση του σταθμού στον όμιλο Βαρδινογιάννη και μετέπειτα σε συνεργάτες του εκλιπόντος Κοντομηνά, οι οποίοι συνεχίζουν και λειτουργούν τον σταθμό μέσω της Alpha Ραδιοφωνική Κρόνος Μονοπρόσωπη Α.Ε. ο οποίος το 2022 ξαναμετονομάστηκε σε Παλμός 96.5 μεταδίδοντας ελληνικό ρεπερτόριο, όπως και τότε την περίοδο 2005-2013.
Υπήρχαν επίσης φήμες και για το Κανάλι 9 Θεσσαλονίκης, ότι υπήρχαν επαφές του ιδιοκτησιακού του καθεστώτος για συνεργασία με το One Channel, αλλά και για την απόκτηση του, από τον Διονύση Παναγιωτάκη, με στόχο να δημιουργηθεί One Channel και στην Κεντρική Μακεδονία, κάτι που δεν έγινε ποτέ γιατί έχει γίνει ανάκληση της μη ενημερωτικής άδειας λειτουργίας του, από το Εθνικό Συμβούλιο Ραδιοτηλεόρασης, καθώς ο σταθμός διέκοψε οριστικά, από οικονομικά προβλήματα εκ των οποίων χρωστούμενα στον ψηφιακό πάροχο της Digea για το σήμα εκπομπής του.
Επικρίσεις
Όπως και με τον ιδρυτή του, το κανάλι ως Τηλετώρα είχε χαρακτηριστεί ως σταθμός «μετάδοσης ακροδεξιών ιδεών».
Σημειώσεις
<references group="σ" />
Εξωτερικοί σύνδεσμοι
Κατηγορία:Πρώην ελληνικοί τηλεοπτικοί σταθμοί
Βρωμιούχος υφυδράργυρος
Ο  βρωμιούχος υφυδράργυρος  είναι μία χημική ένωση που αποτελείται από υδράργυρο και βρώμιο με τον χημικό τύπο Hg2Br2. Αλλάζει χρώμα από άσπρο σε κίτρινο όταν θερμαίνεται και πορτοκαλί όταν εκτίθεται σε υπεριώδη ακτινοβολία.
Αντιδράσεις
Ο βρωμιούχος υφυδράργυρος δημιουργείται με την οξείδωση του στοιχειακού υδραργύρου από στοιχειακό βρώμιο προσθέτοντας βρωμιούχο νάτριο διαλύοντάς το σε νιτρικό υδράργυρο. Μετά αποσυντίθεται σε βρωμιούχο υδράργυρο και στοιχειακό υδράργυρο.
Κατηγορία:Ανόργανες ενώσεις βρωμίου Κατηγορία:Ενώσεις υδραργύρου
Μυστική Εισβολή
Το "Μυστική Εισβολή" (πρωτότυπος αγγλικός τίτλος: Secret Invasion) είναι ιστορία κόμικς crossover σε σενάριο Μπράιαν Μάικλ Μπέντις και εικονογραφία από τον Λέινιλ Φράνσις Γιου που εκδόθηκε από την Marvel Comics από τον Απρίλιο μέχρι τον Δεκέμβριο του 2008. Μια ομότιτλη τηλεοπτική μίνι σειρά, ελαφρώς βασισμένη στην ιστορία κυκλοφόρησε από τον Ιούνιο μέχρι τον Ιούλιο του 2023 στο Disney+ σε παραγωγή από την Marvel Studios ως μέρος του Κινηματογραφικού Σύμπαντος της Marvel (MCU).
Εξωτερικοί σύνδεσμοι
Κατηγορία:Κόμικς υπερηρώων Κατηγορία:Green Goblin Κατηγορία:Πολεμικά κόμικς Κατηγορία:Κόμικς που έγιναν τηλεοπτικές σειρές
Ισμηνίας
Ισμηνίας είναι ένα αρχαίο ελληνικό ανδρικό όνομα. Ιστορικά πρόσωπα με το όνομα αυτό ήταν τα παρακάτω:
Κατηγορία:Αποσαφηνίσεις ονομάτων
Ιάκωβος του Μονακό
Ο Πρίγκιπας Ιάκωβος του Μονακό (γαλλικά: Jacques de Monaco, 10 Δεκεμβρίου 2014 -) είναι ο δίδυμος γιος του Πρίγκιπα Αλβέρτου Β΄ του Μονακό και της Πριγκίπισσας Σαρλίν και κληρονομικός διάδοχος του θρόνου στο Μονακό.
Γέννηση
Ο Ιάκωβος έχει μια μεγαλύτερη ετεροθαλή αδελφή, την Τζασμίν Γκρέις Γκριμάλντι, και ένα μεγαλύτερο ετεροθαλή αδελφό, τον Αλέξανδρο Κόστ, από προηγούμενες σχέσεις του πατέρα του. Ονομάσθηκε Ιάκωβος από επιλογή της μητέρας του, Ονώριος και Ρενιέ από προηγούμενους ηγέτες του Μονακό.
Στις 10 Μαΐου 2015 ο Ιάκωβος και η Γαβριέλα βαφτίστηκαν στον Καθεδρικό Ναό του Μονακό. Νονοί του ήταν ο Κρίστοφερ Λε Βάϊν Τζ. (ανιψιός του Αλβέρτου Β΄) και η Νταϊάνα Ισαβέλλα ντε Πολινιάκ-Νίγκρα
Παραπομπές
Κατηγορία:Οίκος Γκριμάλντι Κατηγορία:Γαλλική τάξη ευγενών
Ρωμανιώτικη διάλεκτος
Τα ρωμανιώτικα, επίσης γνωστά ως γεβανικά (από την εβραϊκή λέξη יון Yāvān που σημαίνει «Ελλάδα» ή «Ιωνία»), ήταν η διάλεκτος της ελληνικής γλώσσας που μιλούσαν μέχρι τον 20ο αιώνα οι Ρωμανιώτες, δηλαδή οι Εβραίοι που είχαν εγκατασταθεί και ζούσαν ακατάπαυστα στον Ελλαδικό χώρο από την αρχαιότητα. Τα ρωμανιώτικα προέρχονταν από την ελληνιστική κοινή με εβραϊκές επιδράσεις. Δεν διέφεραν τόσο από τα ελληνικά των χριστιανών ώστε η αμοιβαία κατανόηση να είναι αδύνατη, αλλά με την στοιχειώδη διαφορά πως Ρωμανιώτες χρησιμοποιούσαν την εβραϊκή αλφάβητο για τον γραπτό λόγο.
Δεν υπάρχουν πλέον ομιλητές των ρωμανιώτικων για τους ακόλουθους λόγους:
Εξωτερικοί δεσμοί
Κατηγορία:Γλώσσες της Ελλάδας Κατηγορία:Ελληνικές γλώσσες Κατηγορία:Εβραϊκή γλώσσα
339 Δωροθέα
Η Δωροθέα (Dorothea) είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 9,24. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από τη γερμανικής καταγωγής Αμερικανίδα αστρονόμο Ντοροτέα Κλούμπκε, που σταδιοδρόμησε στη Γαλλία.
Φυσικά χαρακτηριστικά
Η μέση διάμετρος της Δωροθέας υπολογίσθηκε σε 38,2 χιλιόμετρα (από δεδομένα του IRAS), ενώ η μάζα της εκτιμάται σε 58,6 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,243 (από δεδομένα του IRAS). Η Δωροθέα περιστρέφεται γύρω από τον εαυτό της μία φορά κάθε 5,5 ώρες. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Δωροθεα
Lake Malawi (συγκρότημα)
Οι Lake Malawi είναι ένα τσεχικό indie pop συγκρότημα από το Τρίνεκ της Τσεχίας που δημιουργήθηκε το 2013. Το συγκρότημα συμπεριλαμβάνει τον κύριο τραγουδιστή, κιθαρίστα και κιμπορτίστα Άλμπερτ Τσερνί, τον μπασίστα και κιμπορτίστα Τζερονίμ Τσούμπρτ και τον ντράμμερ Αντονίν Χράμπαλ. Το συγκρότημα δημιουργήθηκε από τον Τσερνί, μετά την διάλυση του προηγούμενου συγκροτήματος του, το Charlie Straight. Πρωτοεμφανίστηκαν με το κομμάτι We Are Making Love Again το οποίο κυκλοφόρησε το 2015, πριν το πρώτο τους άλμπουμ, το Surrounded by Light το 2017.
Εκπροσώπησαν την Τσεχία στον Διαγωνισμό Τραγουδιού της Eurovision 2019 στο Τελ Αβίβ του Ισραήλ με το τραγούδι "Friend of a Friend", καταλαμβάνοντας την 11η θέση στον τελικό.
Ιστορικό
Οι Lake Malawi δημιουργήθηκαν από τον κύριο τραγουδιστή τους, τον Άλμπερτ Τσερνί, μετά την διάλυση του προηγούμενου συγκροτήματος του, το Charlie Straight, τον Σεπτέμβριο του 2013. Η ονομασία του συγκροτήματος είναι εμπνευσμένη από το τραγούδι "Calgary" του Bon Iver, από το ομώνυμο άλμπουμ του. Αργότερα, κυκλοφόρησαν το πρώτο τους άλμπουμ, το "Always June" το 2014, το οποίο ερμήνευσαν ζωντανά κατά τη διάρκεια μιας ζωντανής συνέντευξης με το BBC London. Το 2014, οι Lake Malawi ερμήνευσαν στα μεγάλα Τσεχικά μουσικά φεστιβάλ Colours of Ostrava και Rock for People και στο The Great Escape Festival στο Ηνωμένο Βασίλειο. Αργότερα κυκλοφόρησαν το πρώτο σίνγκλ τους, το We Are Making Love Again το 2015. Αργότερα, άνοιγαν συναυλίες στην Πράγα για πολλούς διάσημους τραγουδιστές, όπως οι The Kooks, Mika, και Thirty Seconds to Mars. Το 2016, ο ντράμερ και πρώην μέλος των Charlie Straight, Παβέλ Παλάτ, έφυγε από το συγκρότημα και αντικαταστάθηκε από τον Αντονίν Χράμπαλ.
Το 2017, εκδώσαν από μόνοι τους το πρώτο άλμπουμ τους, το Surrounded by Light. Το άλμπουμ περιείχε επίσης τα σίνγκλ "Surrounded by Light" και "Paris", τα οποία μπήκαν στα τσάρτς Rádio – Top 100 της Τσεχίας. Ο κιθαρίστας Πάτρικ Καρπέντσκι άφησε το συγκρότημα στα τέλη του 2017. Το 2019, ανακοινώθηκε ότι θα λάμβαναν μέρος στον Τσεχικό εθνικό τελικό για τον Διαγωνισμό Τραγουδιού της Eurovision 2019 με το τραγούδι "Friend of a Friend". Τελικά, στις 28 Ιανουαρίου 2019, το συγκρότημα κέρδισε τον εθνικό τελικό και εκπροσώπησε την Τσεχία στον διαγωνισμό στο Τελ Αβίβ.
Επιπλέον ιστοσελίδες
Κατηγορία:Τσέχοι μουσικοί
Μενέλαος Κυριακόπουλος
Ο Μενέλαος Κυριακόπουλος (1889 - 1976) ήταν Έλληνας τραπεζικός και πολιτικός.
Βιογραφία
Έζησε αρκετά χρόνια στην Πάτρα και δημοσίευσε μελέτες και διηγήματα στο περιοδικό Αχαϊκά.
Χάρι Γκέιμ
Ο Χάρι Γκέιμ ήταν προπονητής ποδοσφαίρου γεννημένος στις 27 Σεπτεμβρίου 1923 στην Αγγλία. Υπήρξε πρώην ποδοσφαιριστής και προπονητής του Παναθηναϊκού και αποτελεί τον προπονητή που έχει κατακτήσει τα περισσότερα πρωταθλήματα Ελλάδας για το σύλλογο καθώς και τον προπονητή που οδήγησε την ομάδα στην πρώτη της επίσημη συμμετοχή σε ευρωπαϊκή διοργάνωση.
Μενέλαος Κυριακόπουλος
Πηγές
Κατηγορία:Έλληνες υφυπουργοί Εθνικής Οικονομίας
Χάρι Γκέιμ
Καριέρα
Αγωνίστηκε στη θέση του επιθετικού στις ομάδες Μίλγουολ ΦΚ, Κάρντιφ και Κρίσταλ Πάλας. Σταμάτησε το ποδοσφαιρο ως αθλητής στα 24 χρόνια του λόγω ενός σοβαρού τραυματισμού. Την περίοδο 1950-51, σε ηλικία 27, ετών ανέλαβε την τεχνική ηγεσία της ομάδας του Παναθηναϊκού. Η ομάδα είχε προχωρήσει σε ανανέωση αποκτώντας ποδοσφαιριστές όπως οι Λινοξυλάκης, Πανάκης, Νεμπίδης. Ο Χάρι Γκέημ εισήγαγε πρωτοποριακές μεθόδους προπόνησης στην ομάδα, υπήρξε αυστηρός και επιδίωκε την αγωνιστική πειθαρχία.
Τεντ Ντόιτς
Ο Τεντ Ντόιτς (αγγλικά: Theodore Eliot "Ted" Deutch, 7 Μαΐου 1966) είναι Αμερικανός πολιτικός του Δημοκρατικού Κόμματος, μέλος της Βουλής των Αντιπροσώπων των Ηνωμένων Πολιτειών, εκλεγμένος στη Φλόριντα.
Χάρι Γκέιμ
Καριέρα
Κατά τη δεύτερη περίοδο του, 1951-52, στον Παναθηναϊκό η ομάδα άρχισε να επιδεικνύει αξιόλογα αποτελέσματα και κατέκτησε το Πρωτάθλημα Αθήνας. Το πρωτάθλημα Ελλάδας δεν διεξήχθη λόγω υποχρεώσεων της Εθνικής ομάδας. Την περίοδο 1952-53 στον Παναθηναϊκό μεταγράφηκαν οι Πετρόπουλος, Ροδίτσας, Φιλίππου και άλλοι αξιόλογοι αθλητές. Ο Παναθηναϊκός κατέκτησε το Πρωτάθλημα Ελλάδας αήττητος στην τελική φάση έχοντας μόνο μια ήττα στο Πρωτάθλημα της Αθήνας που κατέκτησε επίσης, το οποίο του έδωσε και την πρόκριση για την τελική φάση του Πανελληνίου. Οικογενειακά προβλήματα αλλά και εσωτερικές διαμάχες στην ομάδα, ανάγκασαν το Χάρι Γκέημ να επιστρέψει στην Αγγλία με συνέπεια να μην μπορέσει να ολοκληρώσει το έργο του.,
Τεντ Ντόιτς
Γεννήθηκε το 1966 στην Βηθλεέμ της Πενσυλβανίας. Σπούδασε νομικά στο Πανεπιστήμιο του Michigan στο Ανν Άρμπορ μέχρι το 1988 και εργάστηκε ως δικηγόρος στη Φλόριντα από το 1990.
Χάρι Γκέιμ
Καριέρα
Στη συνέχεια μετέβη στο Βέλγιο και την Αντβέρπ όπου παρείμεινε για 7 χρόνια και εργάσθηκε με επιτυχία. Στο διάστημμα αυτό η ομάδα της Ρόγιαλ Ανβέρπ κατάκτησε το Βεγλικό Κύπελλο το 1955 και το πρωτάθλημα Βελγίου το 1957. Το 1956 και το 1958 η ομάδα του κατέκτησε τη δεύτερη θέση στο πρωτάθλημα του Βελγίου.